Før krigen hadde han en rekke lokale verv, bl.a. som formann i Ligningsnemda, Skolestyret og Overformynderiet. Han hadde også verv innen indremisjonen og santalmisjonen. Han tok over svigerfarens gård i Degernes i 1918. Før det hadde han vært avmåler for Saugbrugsforeningen i Halden, herredsblinker i Rakkestad og Degernes og herredskasserer og ligningssekretær i Degernes. Han var sambandssjef for hjemmestyrkene i Degernes helt på slutten av andre verdenskrig.